**2. Rímska Jurisprudencia**

- rímska jurisprudencia nielen právo rozpracovala, ale aj ho vytvárala a stala sa formálnym prameňom vzniku práva

- dve obdobia – pontifikálna (kňazská) a laická jurisprudencia

Pontifikálna jurisprudencia

- pontifikovia viedli kalendáre, kedy sa podľa vôle bohov mohli robiť zmluvy alebo viesť spory (dies fasti) a dni kedy to bohovia nedovoľovali (dies nefasti)

- takýto právny život predpokladal spoluprácu s pontifikmi ak človek nechcel upadnúť do nemilosti bohov

- právo bolo extrémne formálne, vyznali sa v ňom len kňazi ktorí si viedli archív rôznych právnych úkonov (zmlúv, testamentov) a žalôb

- pontifikovia mali monopol na právne vedomosti

Laická jurisprudencia

- Maximus Tiberius Coruncianus začal dávať právne dobrozdania na fóre

- to boli prvá začiatky vyučovania práva, tento rozvoj úplne zatlačil pontifikálnu jurisprudenciu

- činnosť laických právnikov možno vystihnúť slovami:

* žalovať (agere) – pomoc pri zostavovaní žaloby, žalobnej formuly na použitie pred súdom
* ochraňovať (cavere) – pomoc pri uzatváraní zmlúv a právnych úkonoch, aby mala strana v prípadnom spore jasnú pozíciu
* odpovedať (respondere) – právnici poskytovali dobrozdania (responsum)
* písať (scribere) – literárna odborná činnosť

- klasickí právnici z obdobia cisárstva – Labeo, Sabinus, Papianus, Gaius, Ulpianus, Modestinus, Celsus, Iulianus, Paulus

**3. Štátne zriadenie za republiky**

- republika – 510-27 pnl.

- po vyhnaní Tarquiniovcov rimania zrušili monarchiu a kráľa nahradili dvoma na rok volenými úradníkmi (magistratus)

* vyšší úradníci (magistratus maiores) – konzul, prétor, cenzor, diktátor

- volili ich centuriátne zhromaždenia

* nižší úradníci (magistratus minores) – kvestor, edil, 26 mužov

- volili ich tribútske zhromaždenia

- **konzulom a prétorom** patrila najvyššia neobmedzená moc – imperium (zahŕňala vrchnú vojenskú moc, administratívnu disciplinárnu moc, právo rozhodovať spory, vykonávať a usmerňovať súdnictvo, zvolávať zhromaždenia ľudu a predkladať návrhy zákonov, zvolávať senát, vydávať všeobecne i osobitne platné nariadenia)

- volení na jeden rok, mali rovnaké postavenie – rozhodovali kolegiátne, preto im patrilo právo zakročiť proti rozhodnutiu druhého, zakázať ho a takisto zakročiť proti rozhodnutiu nižších úradníkov

- od 367 pnl bol výkon spravodlivosti vyhradený prétorovi ako ústavnému zástupcovi konzulov, ktorým bol teda podriadený a jeho právomoc bola nižšia

- popri úradu mestského prétora bol v 243 pnl zriadený úrad cudzineckého prétora, ktorý rozhodoval spory medzi rímskymi občanmi a cudzincami alebo cudzincami navzájom (imperium minus, nariadenia)

**- cenzori** – odhadcovia daní, majetku, starostlivosť o štátne príjmy, správa štátneho majetku, výrub daní, dohľad nad mravmi, zaraďovanie občanov podľa veku, majetku do centúrií a tribuí a zostavovanie zoznamu senátorov

**- kvestori** – správcovia štátnych financií

**- edilovia**

 - plebejskí – pomocníci tribúnov ľudu

- kurulskí – mohli nimi byť aj patricijovia aj plebejci a starali sa o poriadok a obchodovanie a meste, o hry a slávnosti

**- dictator s imperium maius** – keď štátu hrozilo nebezpečenstvo zvnútra alebo zvonku, bol zaňho vymenovaný jeden z konzulov na polroka

- **zhromaždenia ľudu** – comitia tributa, comitia centuriata, comitia curiata

- comitia curiata v období republiky strácali vplyv na zákonodarstvo a politický vplyv získavali comitia centuriata (do ich kompetencie patrila voľba úradníkov, rozhodovanie o vojne a mieri, zákonodarná moc a trestné stíhanie politických zločincov)

- comitia tributa sa udržali a počet ich členov vzrástol

- 494 pnl – vysťahovanie na svätú horu, plebejci si vynútili ústupky od patricijov

 - konať zhromaždenia plebsu a uznášať sa na nich o vlastných nariadeniach

 - voľba vlastných plebejských úradníkov – **tribúnov a edilov**

- **senát (senatus)** – 300 členov vymenovaných na doživotie z magistrátov (od 312 pnl na základe lex Ovinia ich vymenúvali cenzori na obdobie 5 rokov)

- senát dočasne vykonával vládnu moc v období interregna – ak jeden z konzulov zomrel alebo nemohol vykonávať svoj úrad

- vplyv na zahraničnú politiku, vyjednával s vyslancami iných štátov, rozhodoval o vojne a mieri, o štátnych financiách

**4. Praetor a Edicta**

- úradníci boli vybavení nariaďovacou mocou (ius edicendi)

- boli to úradníci ktorí mali na starosti výkon súdnictva – mestský prétor, cudzinecký prétor, kurulský edil

- edikt = vyhláška alebo oznámenie úradníka národu

- edikt vydával magistrát na začiatku pri nástupe do svojej ročnej úradnej funkcie

- edikt nebol zbierkou predpisov hmotného práva, jeho obsah sa mohol vzťahovať na správu alebo súdnictvo a mohli v ňom byť príkazy alebo zákazy, odporúčania

- ročný program úradnej činnosti ktorý bol pre magistráta záväzný

- každý magistrát prichádzal so svojim ediktom, so svojou predstavou o výkone súdneho úradu, bol ním viazaný počas celého úradného obdobia

- ak magistrát prevzal od svojho predchodcu niektoré osvedčené ustanovenia, hovorilo sa o prenosnom edikte

- ak bolo potrebné, mohol magistrát svoj pôvodný edikt zmeniť alebo doplniť, a mohol počas úradného roka vydať aj nový edikt, tzv. náhly edikt

- Kornéliov zákon z roku 67 pnl prikázal magistrátom pridržiavať sa svojho pôvodného ediktu ktorý sa tak stal trvalým, večným ediktom

- obsahom súdneho (justičného ediktu) bol prísľub všetkých právnych prostriedkov, ktoré magistrát sľuboval poskytnúť, ďalej oznámenie, akými zásadami sa bude riadiť pri výkone svojho úradu

- edikt zahŕňal nároky z civilného práva, ako aj z prétorského práva

- kde išlo o civilné nároky, tam prétor v edikte oznámil vzor žalobnej formuly

**Edictum perpetuum Salvi Iuliani – Juliánov večný edikt**

- cisár Hadrián 129 nl poveril právnika Salvia Juliána, aby všetky platné a osvedčené justičné prétorské edikty systematicky spracoval do jedného a stáleho ediktu, ktorý bude záväzný pre všetkých nastupujúcich magistrátov

- mal asi tieto oddiely – edikt mestského prétora, edikt cudzineckého prétora, edikt kurulských edilov a provinčný edikt

- akékoľvek zmeny alebo doplnky v ňom mohli magistráti robiť len so súhlasom cisára

**7. Corpus Iuris Civilis**

- Rímska ríša sa 395 rozdelila na dve časti a 476 sa ako celok rozpadla, západnú ovládli barbari a východná žila vlastným životom ako dedič niekdajšej Rímskej ríše

- 527 nastúpil na trón vo východnej časti Justinián, ktorý chcel obnoviť slávu Rímskej ríše

- vytýčil si cieľ zhrnúť celé rímske právo, nielen cisárske ale aj právo klasickej rímskej jurisprudencie

- za ústredného koordinátora tejto práce si Justinián vybral prednostu cisárskych úradov, právnika Triboniána, časť kodifikačných prác zveril aj komisiám, ktorých členom a niekedy aj predsedom bol tiež Tribonián

- členmi komisií boli poprední profesori z právnických škôl a významní konštantínopolskí advokáti

**Codex Iustinianus**

- prvou kodifikačnou úlohou bolo vypracovať zbierku cisárskych nariadení

- 528 poveril Justinián 10 člennú komisiu aby zbierku cisárskych nariadení spracovala z Gregoriánskeho, Hermogeniánskeho a Teodoziánskeho kódexu a neskorších cisárskych nariadení

- do zbierky mala prevziať len aktuálne nariadenia a mala odstrániť prípadné rozpory

- 529 bola hotová zbierka Codex Iustinianus

**Digesta**

- najdôležitejšia úloha celej kodifikácie – systematické spracovanie práva vytvoreného rímskou jurisprudenciou do jednej zbierky

- Tribonián ako predseda zostavil 16 člennú komisiu, ktorá mala zhrnúť všetko právo obsiahnuté v spisoch autorizovaných právnikov

- zbierka nadobudla platnosť 30. 12. 533 a dostala názov Digesta alebo po grécky Pandectae

- Digesta sa delia na 50 kníh, tie sa delia na tituly (okrem 30, 31 a 32 knihy) tituly sa delia na fragmenty alebo leges a fragmenty na paragrafy, ktorých číslovanie začína nultým paragrafom – principium

**Institutiones**

- počas práce na Digestách vypracovali profesori Theophilus a Dorotheus pod Triboniánovým vedením učebnicu práva pod názvom Institutiones seu Elementa

- učebnica platila ako zákon

- delí sa na 4 knihy, tie na tituly a ďalej na paragrafy

**Codex Iustinianus repetitae praelectionis**

- pri spracovávaní Digest sa ukázalo, že Codex Iustinianus je prekonaný

- Tribonián ho preto v spolupráci s profesorom Dorotheom a tromi advokátmi prepracoval

- 534 vyhlásili jeho platnosť

- obsahuje cisárske nariadenia spracované v 12 knihách ktoré sa delia na tituly, cisárske nariadenia a paragrafy

Všetky tri zbierky, Digesta, Institutiones a Codex platili ako jedno dielo a od 16. Stor. nesú názov

Corpus Iuris Civilis

**Novellae**

- zmeny v niektorých ustanoveniach robil cisár novými zákonmi, akoby dodatkami ku Corpus Iuris, tzv. Novellae

- mnohé sa týkali súkromného práva, najmä rodinného a dedičského

- v zmysle zásady lex posterior derogat legi priori mali tieto novely prednosť pred zbierkami Corpus Iuris

**10. Právna subjektivita v rímskom práve**

- osoba = bytosť, ktorá je na základe právneho poriadku nositeľkou subjektívnych práv a povinností

- túto priznanú spôsobilosť nazývame aj spôsobilosťou na práva a povinnosti alebo jednoducho právnou spôsobilosťou alebo subjektivitou

- komu právny poriadok prizná právnu spôsobilosť závisí od sociálneho charakteru danej spoločnosti

- prirodzené osoby boli v rímskom práve alebo právne spôsobilé, alebo nespôsobilé (najmä otroci)

- právne spôsobilé osoby boli alebo úplne spôsobilé, alebo obmedzene spôsobilé

- status vyjadroval právne postavenie človeka ako slobodného (status libertatis) alebo ako rímskeho občana (status civitatis) alebo jeho postavenie v rodine (status familiae)

Vznik a zánik právnej spôsobilosti

- právna spôsobilosť prirodzených osôb vzniká narodením, okrem toho sa dieťa musí narodiť živé a mať ľudskú podobu

- rímske právo aj počatému, ale ešte nenarodenému dieťaťu (nasciturus) rezervovalo určité práva, najmä tie ktoré mu boli na prospech napr. dedičské právo, zabezpečenie výživy a pod

- právna spôsobilosť prirodzenej osoby zaniká smrťou

- RP nepoznalo ani domnienku smrti ani vyhlásenie za mŕtveho, v pochybnosti mal smrť dokazovať ten kto mal na tom záujem

- spôsobilosť prirodzenej osoby na práva a povinnosti bola v rímskom práve podmienená jej celkovým právnym postavením, a to slobodou, rímskym občianstvom a čelným postavením v rodine

- strata niektorého tohto stavu mala za následok úplnú stratu alebo obmedzenie právnej spôsobilosti

* capitis deminutuo maxima – strata slobody, úplná strata spôsobilosti
* capitis deminutio media – strata občianstva
* capitis deminutio minima – vystúpenie z rodinného zväzku

- tieto mali za následok len stratu práv ktoré boli viazané na rímske občianstvo alebo príslušnosť k rodine

Obmedzenie právnej spôsobilosti

- prirodzené osoby, pokiaľ boli slobodné (liberi), štátni občania (cives) a hlavy rodín (pater familias), podľa rímskeho civilného práva mali úplnú právnu spôsobilosť, mohli byť nositeľmi všetkých práv a povinností ktoré vyplývali z rímskeho právneho poriadku

Dôvody obmedzenia:

- podriadenosť moci hlavy rodiny - personae alieni iuris

- v staršom období príslušnosť k plebejcom vylučovala z možnosti uzavrieť manželstvo s patricijmi, alebo niektoré majetkové práva

- ženy nemohli mať materskú ani rodinnú moc nad deťmi a pod.

- nedostatok veku – nedospelé osoby tiež nemali ius conubii (nemohli uzatvárať manželstvá)

- okolnosti a skutočnosti ktoré znižovali občiansku česť

- dva druhy ujmy na cti:

- nečestnosť (infamia) – vyplýva z určitých skutočností priamo (kupliarstvo, bigamia) alebo nepriamo (z odsúdenia za zločin alebo z niektorých zmlúv založených na dôvere)

- zlá povesť (turpitudo) – faktický stav, právo neurčovalo jej dôvody a nebolo proti nej právnej ochrany

**11. Spôsobilosť k právnemu konaniu v rímskom práve**

- subjektívne práva a povinnosti sú v právnom poriadku podmienené aj ľudským konaním

- spôsobilosť právne konať = konať s právnymi účinkami či už pre seba samého alebo pre niekoho iného

- ľudské konanie vyvoláva v zmysle právneho poriadku právne účinky

- na ľudské konanie sa viažu právne účinky ktoré stanovil právny poriadok

- v oblasti súkromného práva takýmito účinkami môže byť iba to, že subjektívne práva a povinnosti vznikajú, menia sa alebo zanikajú so zreteľom na osobu konajúceho alebo niekoho iného

- pre spôsobilosť na práva a povinnosti sú rozhodujúce sociálne kritériá, kým pre spôsobilosť právne konať sú smerodajné v podstate kritériá biologické (fyzické a psychické schopnosti človeka)

- či konajúci je na takom stupni fyzickej a rozumovej zrelosti a vyspelosti, že si je schopný uvedomiť dosah svojho konania

- napr. rímsky občan, nedospelé slobodné dieťa v poručníctve mohlo mať práva a povinnosti, ale samo nemohlo právne konať, na druhej strane dospelý a rozumove vyspelý otrok mohol právne konať pre iného, hoci sám nemal spôsobilosť na práva a povinnosti, ani nemohol právne konať sám pre seba, a napokon dospelý rímsky občan sui iuris mal aj spôsobilosť na práva a povinnosti aj spôsobilosť právne konať

Spôsobilosť právne konať sa rozlišuje na:

* **spôsobilosť na právne úkony** = robiť a uzavierať dovolené a právom chránené konanie – **zmluvná, kontraktuálna spôsobilosť**
* **spôsobilosť byť zodpovedný za svoje nedovolené konanie, delikty** – protiprávne úkony konajúceho vyvolávajú právne účinky – **deliktuálna spôsobilosť**

- napr. nedospelí, blízki veku dospelosti, sa nemohli zaviazať zmluvou ale boli zodpovední za svoje delikty, ak chápali dosah svojho konania

**12. Obmedzenie spôsobilosti právne konať v RP**

- dôvody, ktoré vylučovali alebo obmedzovali spôsobilosť právne konať boli:

**Vek**

4 stupne ľudského veku:

* deti (infantes) ktoré nie sú schopné predniesť slová formálnych úkonov – celkom nespôsobilé právne konať (aj pokiaľ ide o právne úkony aj delikty)

- poklasické právo ich ohraničilo hranicou do 7. Roku života

* nedospelí (impuberes) – u chlapcov 14 rokov, u dievčat 12 – neboli spôsobilí právne konať
* nedospelí, blížiaci sa skôr k dospelosti (impuberes infantia maiores) – v poklasickej dobe boli spôsobilí na právne úkony ktorými zlepšovali svoje postavenie, na iné úkony boli spôsobilí len so súhlasom poručníkov

- boli plne zodpovední za civilné delikty, nie však za prétorské, neskoršie právo ich uznalo zodpovednými aj za prétorské

* dospelí (puberes) – 14 roční chlapci a 12 ročné dievčatá boli už úplne spôsobilí právne konať, neskôr sa aj medzi nimi vytvorila hranica že sa delili na dospelých pod 25 rokov a dospelých nad 25 rokov

- Plaetoriov zákon vzal do ochrany maloletých (pod 25) proti možným podvodom a prétor im priznal námietku a navrátenie do predošlého stavu

- za vlády Konštantína sa zaviedla možnosť výnimočne priznať 20 ročným mužom a 18 ročným ženám plnoletosť, tzv. odpustenie rokov (neplatilo pre dispozície s nehnuteľnosťami)

**Pohlavie**

- ženy neboli rovnoprávne s mužmi, nielen v oblasti verejného politického života ale aj v rodine

- ženy boli plne zodpovedné za spáchané delikty

**Duševná choroba**

- celkom vylučovala postihnutého zo spôsobilosti právne konať

- právne úkony za neho robil kurátor, bral sa zreteľ na úkony vykonané v jasných chvíľach

- podobne sa posudzovali blázni a telesne postihnutí ako nemí, hluchí, slepí – len úkony pri ktorých nemal tento nedostatok význam

**Márnotratnosť**

- nebránila spôsobilosti právne konať

- podľa prétorského ediktu márnotratník strácal čiastočne spôsobilosť disponovať vlastným majetkom, v justiniánskom práve s celým majetkom

- bol spôsobilý na úkony ktorými nezhoršoval svoju situáciu a bol zaviazaný z deliktov

- podliehal opatrovníkovi

Plus str. 178, 179, Poručníctvo, Opatrovníctvo

**13. Právnické osoby**

- vykonštruované útvary s osobným alebo majetkovým základom

- tieto útvary boli spôsobilé mať práva a povinnosti, patrila im právna spôsobilosť ako prirodzeným osobám

Korporácie

Korporácia je organizovaná jednota prirodzených osôb ktorá tvorí samostatný právny subjekt celkom odlišný od svojich členov

- na vznik korporácie sa predpokladalo:

 - aspoň traja členovia

- stanovy – upravovali vnútorné vzťahy v spolku, prijímanie a vystupovanie členov, ich práva a povinnosti, ustanovenie spolkových orgánov a osudy majetku po zániku spolku

- v starších dobách sa nevyžadovalo aby korporáciu uznal štát alebo aby jej priznal právnu subjektivitu

- neskôr najmä od konca republiky štátna vrchnosť spolky zakazovala alebo si vyhradzovala ich povoľovať

- v zmysle Augustovho zákona o spolkoch sa žiadalo predchádzajúce povolenie na založenie spolku

- korporácia bola úplne samostatným subjektom práv a povinností

- korporácii nepatrili rodinné práva a moci ako manus, patria potestas a pod, len v neskoršom období mohla byť korporácia ustanovená za dediča v testamente, mohla nadobúdať odkazy alebo prijať dary

- keďže nebola prirodzenou osobou, nemohla mať ani priamu spôsobilosť na právne úkony, **právne úkony mohla robiť len nepriamo, prostredníctvom svojich orgánov:**

- valné zhromaždenie korporácie, predseda a konateľ

- korporácia zanikla najmä uplynutím doby na ktorú bola zriadená, dosiahnutím cieľa, vrchnostenským rozpustením, dobrovoľným rozídením sa jej členov

Druhy korporácií:

1. **Rímsky štát** – právne spoločenstvo svojich občanov, vystupoval ako subjekt verejného práva, a nie práva súkromného

- zastupoval ho magistrát ako štátny orgán

* + Aerarium ako štátna pokladnica nemala právnu subjektivitu
	+ Fiscus = osobitný majetok, ktorý patril cisárovi a ktorým sám disponoval nezávisle od národa a senátu (vlastný osobný majetok cisára dedili jeho dedičia, fiscus ďalší cisár)
1. **Obce** a dediny – tiež verejnoprávne korporácie, prétor im však priznával súkromnoprávnu subjektivitu takže mohli žalovať a byť žalované (aj osady rímskych občanov v provinciách)
2. **Spolky –** najmä spolky verejných funkcionárov určitého územného okruhu v mestách a na vidieku, alebo kultové spolky, najmä pohrebné, spolky dobročinného charakteru, spolky chudobných na vzájomnú podporu

- cechom podobné spolky jednotlivých povolaní a živnostníkov, napr. lodných dopravcov, pekárov, výrobcov zbraní

- aj týmto spolkom s verejnoprávnym charakterom priznal prétor súkromnoprávnu subjektivitu a možnosť vystupovať na súde

Nadácie a Ústavy

- nadácie mali majetkový substrát určený na nejaký účel, ústavy osobný aj majetkový substrát zároveň (napr. starobinec, škola, kláštor)

- vytvorili sa len nesamostatné nadácie a ústavy – vo forme „verejnej ruky“ sa viazali na nejaký subjekt, súkromníka, obce, spolky

- v poklasickej dobe sa aj takýmto zariadeniam priznávala subjektivita, až Justinián im priznal jednoznačnú samostatnú právnu spôsobilosť

**15. Agnatio**

- agnátska rodina

- rímska rodina predstavovala mocensko-právny zväzok

- tento zväzok sa nazýval agnatio a osoby v tomto zväzku boli agnáti

- základným kritériom je podrobenie sa tej istej otcovskej alebo manželskej moci

- agnátsku rodinu tvorili osoby, ktoré dohromady spájala otcovská a manželská moc hlavy rodiny, pater familias

- smrťou hlavy rodiny sa agnátske puto uvoľnilo v tom zmysle, že sa agnátska rodina rozpadla na toľko nových agnátskych rodín, koľko mužov bolo priamo podriadených zomretému

- agnátsky vzťah však zostával a mal význam pre dedenie

- agnátsky vzťah sa teda zakladal podriadením sa otcovskej alebo manželskej moci, teda narodením sa z civilného manželstva, adrogáciou, legitimáciou alebo vstupom do manželskej moci

- agnátsky vzťah sa skončil, keď skončilo toto podriadenie – prirodzenou smrťou alebo právnou smrťou (stratou slobody alebo občianstva)

- smrťou hlavy rodiny sa priamo podriadené osoby stávali svojprávnymi (sui iuris) kým ženy sa síce stali svojprávnymi ale nezakladali novú agnátsku rodinu lebo nemohli byť nositeľkami manželskej alebo otcovskej moci

**16. Cognatio**

- kognátska rodina bola zväzkom ľudí, ktorí boli navzájom viazaní pokrvným vzťahom

- zakladal sa zo strany muža splodením, zo strany ženy porodením

- agnátsky vzťah mal mocensko-právny charakter, kým kognátsky vzťah mal biologický charakter

- z kognátskeho vzťahu sa nedalo vystúpiť ani ho nijako inak skončiť

- táto príbuzenská blízkosť sa merala na stupne, pričom každý stupeň predpokladal pôrod

- pokrvní príbuzní boli blízki v takom stupni pokrvnosti, koľko pôrodov bolo treba aby vznikla pokrvnosť medzi osobami ktorých príbuzenská vzdialenosť sa merala

- medzi príbuznými je toľký stupeň pokrvnej vzdialenosti, koľko bolo pôrodov

- počítanie pokrvnej blízkosti má význam v dedičskom a manželskom práve

- pri pokrvnosti sa rozoznáva priama línia (otec, syn, vnuk) a bočná línia (súrodenci, strýko, bratranci)

- stupne vzostupné (dedo, pradedo) a zostupné (syn, vnuk, pravnuk)

**17. Servi**

- rímska spoločnosť sa delila na dve triedy: slobodných (liberi) a otrokov (servi)

- slobodní sa delili na tých čo sa narodili slobodní (ingenui) a tých čo boli na slobodu prepustení (libertini)

- celý hospodársky život v Ríme sa zakladal na práci otrokov

- z hľadiska práva bol otrok vecou, predmetom práv a povinností, nie ich nositeľom

- nemohol nič vlastniť, vo svoj prospech uzavrieť zmluvu, oženiť sa podľa práva a mať nárok na rodinný život

- uznávalo sa že pre pána mohol otrok nadobúdať či už zmluvami alebo dedením

- takisto mohol otrok so súhlasom svojho pána relatívne samostatne viesť pánovo hospodárstvo alebo podnik (peculium)

- otrokom sa človek alebo narodil, alebo sa ním stal

- otrokyňa rodila len otrokov, bez ohľadu na to či sploditeľom bol otrok alebo slobodný

- podľa ius gentium slobodný človek sa stal otrokom, ak upadol do zajatia vo vojne

 - priznávalo sa právo návratu, čo znamenalo obnovu práv zajatého občana

- podľa civilného práva otrokom sa stával napr. insolventný dlžník, ktorého veriteľ predal za rieku Tiber, ten koho odsúdili na trest smrti alebo nútené práce, nevďačný prepustenec a pod.

Zánik otroctva:

- otroctvo právne zanikalo prepustením na slobodu (manumissio) alebo zo zákona (ex lege)

Spôsoby prepustenia na slobodu podľa civilného práva:

1. Zápisom medzi rímskych občanov
2. Vo forme súdneho procesu
3. Závetom
4. Vyhlásením v chráme pred biskupom

- otrok ktorého prepustili civilným spôsobom za predpokladu že bol v civilnom vlastníctve pána, stal sa slobodným rímskym občanom. Ak bol len v bonitárnom vlastníctve, prepustením získal slobodu, ale nezískal rímske občianstvo

Spôsoby prepustenia na slobodu podľa prétorského práva:

1. Listom
2. Vyhlásením pred priateľmi
3. Prizvaním k stolu

- otrok, ktorý dostal slobodu prétorským spôsobom zostával podľa civilného práva naďalej otrokom, ale prétor mu zabezpečoval faktické užívanie slobody pomocou odmietnutia vlastníckej žaloby civilného vlastníka

Boli prípady, že otrok sa stal slobodným priamo na základe ustanovenia civilného práva:

1. Keď odhalil vraha svojho pána
2. Ak ho pán opustil
3. Ak ho pán predal s doložkou, že ho má kupujúci od určitého času pustiť na slobodu

- prepustením na slobodu sa zmenil vzťah medzi pánom a otrokom na nový, tzv. patronátny vzťah medzi prepustencom a patrónom

- prepustenec sa stal členom agnátskej rodiny patróna

- týmto účelom si patrón zabezpečil určité pracovno-hospodárske výhody voči prepustenému otrokovi

**18. Status civitatis a kategórie obyvateľov v starom Ríme**

Rímski občania (cives Romani)

- v Ríme platil princíp personality – práva a povinnosti vyplývajúce z rímskeho štátneho zriadenia a právneho poriadku najmä v oblasti súkromného práva boli vyhradené a vzťahovali sa len na príslušníkov Ríma, na rímskych občanov

Základné práva rímskeho občana:

* Aktívne a pasívne volebné právo (ius suffragii, ius honorum)
* Právo účasti na náboženských úkonoch (ius sacrorum)
* Právo odvolať sa k celej rímskej obci proti rozsudku smrti (ius protectionis)
* Právo uzavrieť manželstvo (ius conubii)
* Právo obchodovať (ius comercii)

- rímske občianstvo sa nadobúdalo narodením z rímskeho civilného manželstva, medzi dvomi rímskymi občanmi alebo rímskym občanom a osobou ktorá mala ius conubii

- rímske občianstvo sa mohlo získať aj udelením (udeľovali ho komície, magistrát, cisár)

- takisto sa mohlo získať aj prepustením na slobodu civilným spôsobom

- občianstvo sa strácalo upadnutím do neslobody, odsúdením do vyhnanstva, vstupom do zväzku inej obce a dezertovaním z vojska

Latíni (Latini)

 - bezprostrednými susedmi Ríma boli obyvatelia Látia – Latíni

- mohli sa usadzovať v Ríme, dokonca aj zastávať niektoré úrady (nie voliť) mohli s rímskymi občanmi vstupovať do manželstva, zúčastňovať sa na hospodárskom a obchodnom živote aj na rímskych testamentárnych dispozíciách

- neskôr Rimania priznávali výhody Latínov aj iným obyvateľom v kolóniách, a tak vznikla kategória Latínskych kolónií

- Latíni sa zásadne spravovali svojim právom, prípadne rímskym ius gentium

Cudzinci (peregrini)

- slobodné obyvateľstvo, cudzinci

- spravovali sa právom svojej obce, keď žili v pevne organizovaných obciach, mestách

- v styku s Rimanmi alebo medzi sebou na rímskej pôde pre nich bola rozhodujúca jurisdikcia cudzineckého prétora a ním vytvárané ius gentium, v provinciách miestodržiteľ

- najhoršie postavenie slobodných osôb malo obyvateľstvo, ktoré Rimania premohli a donútili vzdať sa (peregrini dediticii)

- takíto obyvatelia nemohli nadobudnúť rímske občianstvo ani nijakú výhodu ktorú mali Latíni

**19. Matrimonium**

- Modestinus definoval rímske manželstvo ako zväzok muža a ženy a celoživotné spoločenstvo, spoločenstvo podľa božského a ľudského práva

- manželské povedomie – vôľa byť si navzájom manželom a manželkou – predpoklad vzniku manželstva ale aj trvalá podmienka jeho existencie

- navonok sa toto manželské povedomie prejavovalo vstupom manželky do manželovho domu a tým že manžel manželke prejavoval manželskú náklonnosť a úctu ako matke svojich detí

Predpoklady manželstva

- dospelosť, duševné zdravie, súhlas hlavy rodiny ak šlo o osobu pod otcovskou mocou, monogamný charakter zväzku, ius conubii

Prekážky manželstva

- manželia nesmeli byť pokrvní príbuzní do určitého stupňa, zakázané bolo manželstvo medzi poručníkom a poručenkou, manželstvo vdovy počas 10 mesačného smútku

**Manželská moc (manus)** – robila manželku osobne závislou od manžela najmä v majetkovoprávnych veciach, síce nemal právo nad jej životom ani ju nemohol predať ale strácala majetkovoprávnu spôsobilosť v prospech manžela

- manžel získal manželskú moc len vtedy, keď sa mu manželka výslovne podrobila, podľa tohto rímske právo rozoznávalo manželstvá cum manu a sine manu

Spôsoby podriadenia sa manželovej moci:

1. Sakrálny – obetovanie koláča Jupiterovi
2. Symbolická kúpa manželky
3. Neformálne jednoročné vydržanie manželskej moci

- podriadenie sa manželskej moci manžela malo za následok stratu majetkovoprávnej spôsobilosti manželky v prospech manžela

Augustus:

* Dva zákony o manželstve – zakazovali manželstvá senátorov napr. s prostitútkami, prikazovali vstúpiť do manželstva určitým osobám v určitom veku
* Zákon o cudzoložstve – trestal cudzoložstvo a pohlavný styk s počestnými slobodnými ženami

- rímske manželstvo sa zakladalo neformálne a jeho vonkajším znakom bolo usídlenie sa manželky v dome manžela, v neskoršom období dokument o založení manželstva

- zanikalo predovšetkým smrťou, stratou spôsobilosti na manželstvo a rozvodom

- rozvod nebol právnym úkonom alebo súdnym výrokom, uskutočnil sa jednoducho tým že manžel stratil náklonnosť alebo vôľu žiť v manželskom spoločenstve

- manželstvu spravidla predchádzalo zasnúbenie (sponsalia) – bol to slávnostný sľub hlavy rodiny snúbencovi že mu dá snúbenicu za manželku, pri nedodržaní sľubu sa mohlo žalovať o zaplatenie dohodnutej pokuty

- snúbenecký zádavok snúbenca snúbenici, ktorý musela snúbenica pri zrušení zasnúbenia vrátiť v dvoj alebo štvornásobku

- konkubinát – trvalé životné a pohlavné spoločenstvo muža a ženy

**20. Pater familias a štruktúra rímskej rodiny**

Rodina – mocensko-právne puto, ktoré zabezpečovalo jej existenčnú jednotu a trvalosť

- rímska rodina bola právnym zväzkom medzi otcom ako hlavou rodiny (pater familias) a osobami podriadenými jeho moci

Moc hlavy rodiny (patria potestas)

- predovšetkým otcovská moc nad deťmi, prípadne moc nad manželkou, a moc nad slobodnými osobami ktoré prechodne s rôznych dôvodov boli osobne závislé od moci hlavy rodiny

- muž získal otcovskú moc predovšetkým narodením detí z riadneho manželstva, osvojením alebo uzákonením vlastných prirodzených detí

- deti narodené v manželstve sa pokladali za splodené manželom za predpokladu že sa narodili 182 dní po uzavretí manželstva alebo 300 deň po jeho zániku

- manžel získal nad manželkou manželskú moc len keď sa mu vyslovene podrobila (matrimonium cum manu a sine manu), čo malo za následok stratu majetkovoprávnej spôsobilosti manželky v prospech manžela

- hlava rodiny mala vo svojej moci predovšetkým: (mancipium)

* Rôznych delikventov ktorých rodičia vydali poškodeným s cieľom nahradiť škodu
* Insolventných dlžníkov
* Osoby, ktoré hlava rodiny vykúpila z otroctva kým nenahradili výkupnú cenu
* Slobodné osoby slúžiace hlave rodiny na základe pracovnej zmluvy
* Otrokov

- moc hlavy rodiny nad podriadenými osobami zanikla predovšetkým smrťou, stratou slobody a občianstva a uvoľnením podriadených osôb z tejto moci (emancipatio)

- mancipium nad slobodnými osobami zaniklo keď odplatili dôvody ich závislosti od hlavy rodiny

Obsah moci hlavy rodiny:

1. **Otcovská moc** – patria potestas, zahŕňala právo disponovať so životom a smrťou podriadených detí, u novonarodených detí právo ich uznať alebo odložiť, právo predať podriadené deti

- pater familias mal majetkovoprávnu spôsobilosť za podriadené deti

- proti zneužívaniu alebo hrubému vykonávaniu otcovskej moci sa mohol použiť domáci súd alebo mimoriadne preskúmanie

- na ochranu svojich práv mohol otec ako hlava rodiny v najstarších dobách použiť svojpomoc, neskôr vlastnícku žalobu – reivindikáciu a prétorské interdiktum na odvedenie si detí z rúk neoprávneného

1. **Manželská moc** – manus robila manželku osobne závislou od manžela hlavne v majetkovoprávnych veciach

- manžel nemal právo nad jej životom, nemohol ju predať

- v tejto súvislosti sa členovia rodiny členili na hlavu rodiny a ostatných závislých členov

- otec ako hlava rodiny, keďže nebol podriadený, bol svojprávny – sui iuris, kým manželka a deti neboli svojprávni – alieni iuris

- nemali majetkovoprávnu spôsobilosť, nemohli mať vlastný majetok

**21. Majetkové vzťahy v rímskej rodine**

Majetkovoprávne postavenie nesvojprávnych osôb

- úplnú majetkovoprávnu spôsobilosť mali v rímskom práve len hlavy rodín (pater familias) sa zreteľom na to že spĺňali všetky predpoklady – status civitatis, libertatis, familiae

- len oni boli svojprávni – sui iuris, ostatní boli alieni iuris

- osoby alieni iuris nemohli mať majetok ani práva

- keby boli majetok a práva nadobudli, nadobudli by ich právne pre hlavu rodiny, ktorej boli podriadené

- rozvoj hospodárskeho života si vyžadoval preklenúť právnu nespôsobilosť osôb alieni iuris

- v poklasickej dobe – prvé kroky k ceste majetkovoprávneho osamostatnenia sa syna (filius familias) tým, že sa začali uznávať niektoré jeho záväzky zo zmlúv (so zreteľom na jeho majetkovoprávnu nespôsobilosť ich bolo možné vymáhať až keď sa stal svojprávnym)

- **peculium** - keď pater familias odovzdal podriadenému synovi alebo otrokovi do samostatnej faktickej správy časť svojho majetku, napr. dielňu alebo hospodársky dvor s tým aby na ňom hospodáril, prípadne aby si výsledky svojho hospodárenia ponechal

- v povolení samostatne hospodáriť sa vždy videlo aj splnomocnenie na právne úkony, ktoré vyplývali z hospodárenia na pekúliu

- peculium castrense – synovi – vojakovi sa dovolilo v obmedzenej miere právne disponovať s majetkom, ktorý nadobudol ako vojak

- v poklasickej dobe tendencia majetkovoprávneho osamostatnenia synov pokračovala

- cisár Konštantín zabezpečil synom možnosť dediť po matke a otcom odňal právo tento majetok scudziť

- neskorší cisári rozšírili túto úpravu aj na majetok nadobudnutý dedičstvom, odkazom alebo darovaním od matkiných predkov, právo otca k majetku syna sa začalo chápať len ako požívacie (ususfructus), za vlastníka sa pokladal syn

Majetkovoprávne vzťahy medzi manželmi

Tri rôzne majetkovoprávne úpravy medzi manželmi:

1. Režim úplného splynutia majetku manželky s majetkom manžela
2. Režim úplnej separácie majetku manželov
3. Režim vena ako kompromis medzi predchádzajúcimi dvoma

- ak manželka vstúpila pod manželskú moc manžela, stala sa majetkovo nesvojprávnou

- ak mala predtým majetok, strácala ho v prospech manžela

- manžela zaťažovala starostlivosť o vyživovanie manželky , v spojitosti s tým sa vytvorila inštitúcia vena (dos) ako príspevku zo strany manželky alebo jej príbuzných na vydržiavanie a hmotnú starostlivosť

- predmetom vena mohol byť akýkoľvek majetkový substrát, pokiaľ mal majetkovú hodnotu

- počas manželstva manželka nemohla žiadať vrátenie vena, ale iba po jeho zániku a to žalobou (actio rei uxoriae) proti manželovi a jeho dedičom

- ak sa manželka nepodriadila moci manžela, zostala vlastníkom svojho majetku a mohla ním disponovať

- zákaz darovania medzi manželmi

**22. Vývoj a charakter rímskeho civilného procesu**

- počiatky rímskeho civilného procesu sú nejasné, pravdepodobné je že štát sa ním snažil potláčať svojpomoc a nakoniec ju celkom odstránil

- spočiatku štát chránil celotriedne záujmy, neskôr postupne preberal ochranu aj individuálnych súkromných záujmov

- za dominátu ochrana subjektívnych práv celkom prešla na štát

- do rozhodcovského riešenia občianskych sporov sa začali miešať pontifikovia, najmä tým že ho vtláčali do náboženských rituálnych foriem – takýto formalizmus zabezpečoval priazeň bohov pri riešení sporu

 - pontifikovia formulovali a odporúčali žalobcovi riešiť žalobu

- niektorí žalovaní sa odmietli podriadiť pred pontifikmi a to vyžadovalo zákrok štátnych orgánov

- pre mnohých žalovaných ani autorita predstaviteľa štátnej moci nebola dostatočným dôvodom aby upustili od svojho odporu proti žalobe

- ak upustili, uznali tým nárok žalobcu a spor sa skončil

- ak žalovaný zotrvával v odpore proti žalobe, magistrát odkázal sporové strany na súkromného rozhodcu, sudcu, aby celú spornú záležitosť preskúmal, zozbieral dôkazy a zvážil ich a aby vec rozhodol

Spor sa teda odohrával v dvoch etapách:

* **Pred magistrátom** – táto etapa sa nazýva konaním in iure
* **Pred sudcom** – táto etapa sa nazýva konaním in iudicio

- poslaním magistráta nebolo rozhodovať spor medzi stranami, ale skôr predsedať sporu aby bol riadne nastolený, poskytnúť pomoc žalobám

- keď žalovaný žalobe odporoval alebo keď sa mu sporná záležitosť zdala pochybnou, magistrát dal o žalobe rozhodnúť súkromnému sudcovi a to v medziach, ktoré sporné strany spresnili v konaní in iure

Tri procesné systémy:

* **Legisakčný proces** – magistrátovo preskúmanie sa obmedzovalo len na to, že vzal na vedomie len tvrdenia sporových strán a potom alebo nasledoval priamy ochranný zákrok magistráta alebo odkázal spornú vec na sudcu
* **Formulový proces** – magistrát bol aktívnejší, podrobne sa oboznámil so stanoviskom žalobcu aj žalovaného a v spolupráci s nimi vymedzil vlastný predmet a rozsah sporu a s týmto vymedzením vec odkázal na sudcu
* **Kogničný proces** – magistrát úplne prevzal skúmanie aj rozhodnutie spornej veci, tým odpadlo rozdelenie procesu na dve štádiá a nebolo treba sudcu

- legisakčný a formulový proces predstavovali tzv. riadny proces (cognitio ordinaria), kým kogničný proces bol mimoriadnym procesom, popri riadnom procese predstavoval mimoriadnu cestu preskúmania spornej veci (cognitio extra ordinem)

**23. Formulový proces**

- vznikol na súde cudzineckého prétora popri legisakčnom procese

- postupne ho používal aj mestský prétor v sporoch medzi r. občanmi

- nedostatok legisakčného procesu bol, že bol priveľmi formálny, mohol sa uskutočniť len medzi rímskymi občanmi a úloha súdneho magistráta bola priveľmi pasívna

- formulový proces odstraňoval najmä tieto nedostatky

- poslaním magistráta, spravidla prétora, nebolo len vypočuť formálne schémy prednášané sporovými stranami, ale aj s nimi prediskutoval predmet a okolnosti sporu a uvážil podľa zásad slušnosti a spravodlivosti ich žiadosti a stanoviská, vyjadril svoj názor na to v akých hraniciach sa mu zdá požiadavka žalobcu oprávnená a čo posilňuje stranu žalovaného

Konanie pred magistrátom (in iure)

Pred prétorom sa mali objasniť tieto časti procesu:

1. **Určiť sudcu a vymedziť mu rámec pôsobnosti**
2. **Formulovať – vymedziť žalobcovu požiadavku**
3. **Vymedziť argumentáciu žalovaného**

- v častiach b) a c) sa ukázalo čo je vlastne medzi stranami sporné, čo treba v spore rozhodnúť – tzv. **meritum sporu**

- konanie in iure sa začínalo tým, že sa sporné strany dostavili pred magistráta a končilo sa litiskontestáciou

- žalobca vyzval žalovaného, aby sa dostavil pred magistráta (in ius vocatio), musel mu pritom oznámiť že ho chce žalovať a v akej veci

- ak žalovaný výzvu neposlúchol, mohol žalobca použiť násilie a prétor mu mohol priznať zmocnenie sa majetku odporcu

- keď sa žalovaný dostavil, žalobca formálne predniesol svoju žalobu a prípadne označil formulu ktorú našiel pre tento prípad v edikte a požiadal prétora aby mu povolil spor a priznal žiadanú žalobu

- žalovaný spravidla nesúhlasil s prednesom žalobcu a rozvinul diskusiu, v ktorej uvádzal faktické a právne dôvody prečo magistrát má žalobu proti nemu odoprieť alebo prečo jej sudca nemá vyhovieť

- na základe tejto diskusie magistrát rozhodol, či

 a) žalobu odoprie

 b) či žalobu povolí a v akom rámci

- dôvody na odopretie žaloby boli najmä nesprávne uvedenie skutkového stavu, požadovanie nesprávnej žaloby, nedostatok spôsobilosti na procesné úkony, neprítomnosť jednej zo strán, miestna alebo vecná nepríslušnosť magistráta, neprípustnosť súkromnoprávneho procesu v danej veci

- mohlo sa stať, že žalovaný po diskusii pred magistrátom sa rozhodol uznať žalobcov nárok

**Žalobná formula**

- v podstate smernica a rámec, ktorými sa sudcovi určovalo, za akých podmienok a na aké plnenie má žalovaného odsúdiť v prospech žalobcu a za akých podmienok ho má oslobodiť

**- litis contestatio** bola dohoda sporových strán tak o sudcovi, ako aj o predmete sporu, tiež o tom že sa vynesenému rozhodnutiu podriadia

- formula pozostávala z hlavných a vedľajších častí

- hlavnými časťami boli vymenovanie sudcu (datio iudicis), intentio a condemnatio

- vedľajšími časťami boli demonstratio, adiudicatio, taxatio, praescriptio a exceptio

Konanie pred sudcom (apud iudicem)

- zmyslom konania pred sudcom bolo preskúmať skutkový stav uvedený vo formule a vyniesť rozsudok

- začalo tým, že sporové strany alebo jedna z nich prišli k súkromnému sudcovi a požiadali ho, aby v zmysle jeho poverenia za sudcu a na základe formuly uskutočnil jeho poslanie

- prerokovanie a rozhodnutie si spravidla vyžiadali viac stretnutí

- stačilo ak bola prítomná aspoň jedna zo strán, obe strany však mali záujem byť prítomné na pojednávaní

- brali si na pomoc alebo sa dali pred sudcom zastupovať advokátmi

- na základe zásady kontradiktórnosti a rovnosti strán sudca dal slovo obidvom stranám aby sa vyjadrili a predložili dôkazy

- sudca bol viazaný rozhodovať len na základe dokladov a dôkazov strán

- dôkazné bremeno zaťažovalo toho, kto nejakú okolnosť tvrdil, nie toho kto ju popieral

Dôkazné prostriedky:

* **Výpoveď sporových strán**
* **Svedkovia (testes)**
* **Listiny rozmanitého druhu**
* **Znalci**

- po skončení dokazovania a po posledných prejavoch strán sudca vyniesol rozsudok (sententia, iudicatum) za prítomnosti oboch strán

- rozsudok musel zodpovedať žalobnej formule, to znamenalo že musel odsudzovať na určitú peňažnú sumu alebo oslobodzovať alebo prisudzovať alebo konštatovať určitú skutočnosť

**25. Exekučné konanie**

Výkon – exekúcia rozsudku

- v súčasnosti, ak odsúdený nevyhovie súdnemu výroku, na podnet úspešného žalobcu súd prikročí k výkonu právoplatného rozsudku pomocou štátneho donútenia (exekúcia prostredníctvom exekučného súdu)

- legisakčný proces mal na výkon rozsudku osobitnú exekučnú žalobu (legis actio per manus iniectionem iudicati) ktorou žalobca docielil, že sa zmocnil priamo osoby druhého

- vo formulovom procese po vynesení rozsudku bol úspešný žalobca povinný poskytnúť odsúdenému 30 dňovú lehotu na dobrovoľné zaplatenie v rozsudku určenej peňažnej alebo kondemnačnej sumy

- ak odsúdený v tejto lehote nezaplatil, mal žalobca na donútenie k dispozícii exekučnú žalobu (actio iudicati)

- žalobca oznámil odsúdenému svoje rozhodnutie žalovať a vyzval ho dostaviť sa pred magistráta

- v konaní in iure spravidla odsúdený uznal rozsudok a prétor povolil exekúciu

- tak ako pri iných žalobách, odsúdený sa mohol pred magistrátom začať brániť proti rozsudku (napr. že sudca prekročil rámec žalobnej formuly, že medzitým žalobcu uspokojil, že rozsudok je neplatný pre procesnú nespôsobilosť niektorej strany a pod.)

- pri exekučnej žalobe mohol byť rozsudok aj oslobodzujúci, a tým plnil funkciu odvolania

- pri exekučnej žalobe mal odsudzujúci rozsudok za následok, že žalobca so súhlasom magistráta odviedol odsúdeného a držal ho v súkromnej väzbe, dokiaľ niekto zaňho nezaplatil alebo dokiaľ si dlh neodpracoval

- v období formulového procesu žalobca mohol žiadať exekúciu nielen na osobu ale aj na majetok alebo aj na osobu aj na majetok zároveň

- majetková exekúcia spočívala v tom, že prétor na návrh veriteľa skonfiškoval všetok majetok dlžníka a dal ho k dispozícii na uspokojenie všetkých veriteľov dlžníka – bol to teda konkurz (bankrot) dlžníka

**28. Res – pojem a delenie**

Vecou sa v užšom zmysle rozumela jednotlivá, ohraničená, právne samostatná hmotná vec, v širšom zmysle všetko, čo bolo predmetom súkromného práva alebo súkromného procesu (aj deti v otcovskej moci, otroci) a niekedy majetok ako celok, teda súhrn predmetov oceniteľných v peniazoch

- rímske právo určovalo, ktoré predmety nemožno považovať za objekt súkromného práva

- vecami neboli:

1. Hmotné veci vylúčené z religióznych a sociálnych dôvodov zo súkromného obchodovania
2. Veci ako celok neovládateľné, napr. vzduch, tečúca voda verejných riek
3. Veci ktoré spojením s inou vecou (hlavnou) do priestorovo obmedzeného celku stratili svoju vlastnú hospodársku funkciu a stali sa podstatnou ale nesamostatnou súčasťou hlavnej veci
4. Neoddelené plody plodonosnej veci

- z rímskeho práva vyplýva nasledovné vymedzenie pojmu vec: len jednotlivé, samostatné a ovládateľné hmotné veci spôsobilé byť predmetom súkromného práva a otroci

Delenie str. 217

**29. Dominium – obsah, charakter a druhy**

Rímske právo chápalo vlastníctvo ako najrozsiahlejšie súkromné právo, ktoré mohol mať jednotlivec k určitej veci

- považovalo sa za také právo k veci, proti ktorému na jednej strane stála držba (possessio) ako faktická moc nad vecou a na druhej strane tzv. obmedzené vecné práva k cudzej veci (iura in re aliena)

- výlučná, neoddeliteľná definitívna a úplná moc vlastníka nad určitou vecou

- subjektom vlastníckeho práva v Ríme mohli byť právnické aj fyzické osoby

Vecnoprávne vzťahy:

- vlastnícke právo je vzťahom vlastníka k veci a zároveň vzťahom vlastníka k ostatným členom spoločnosti (nevlastníkom)

- každý vlastník sa nachádza v dvojakom právnom vzťahu, v priamom a bezprostrednom vzťahu k predmetu svojho práva a prostredníctvom neho tiež v absolútnom vzťahu ku všetkým ostatným osobám, ktoré vzhľadom na daný predmet nie sú jeho vlastníkmi

- vlastnícke právo ako subjektívne právo k veci sa odlišovalo od držby ako faktickej moci nad vecou

- vlastnícke právo mohlo existovať aj bez držby (okradnutý vlastník) ale aj držba bez vlastníckeho práva (zlodej)

- z uvedeného možno vlastnícke právo vymedziť ako výlučné – absolútne, priame a elastické právo nad vecou

Obsah vlastníckeho práva = jednota oprávnení vlastníka

1. **Právo vec užívať (ius utendi)** – vlastník mohol vec používať podľa vlastného uváženia, prípadne **vec zničiť (ius abutendi)**
2. **Právo brať plody z vlastnej veci (ius fruendi)**
3. **Právo vec držať (ius possidendi)** – právo nerušeného fyzického ovládania veci
4. **Právo nakladať s vecou (ius disponendi)** – možnosť v súvislosti s ňou robiť právne úkony medzi živými aj pre prípad smrti

**- právo vec scudziť** – prevod vlastníckeho práva, t.j. zmenšenie alebo zánik majetku, dobrovoľný prevod svojej veci alebo svojho práva na iného

- právo vec užívať, poberať z nej plody alebo ju držať mohli popri vlastníckom práve samostatne existovať – vlastník tieto práva mohol previesť na iného bez toho aby vec scudzil – vtedy hovoríme o tzv. **holom vlastníckom práve**, ktoré existuje ako právo bez ekonomického užívania veci

Druhy vlastníckeho práva

**Kviritské vlastníctvo**

- podľa ius civile bolo vlastníckym právom v pravom zmysle slova len kviritské vlastníctvo, nazývané aj civilné vlastníctvo

- odlišovalo sa od ostatných druhov vlastníckeho práva prísnou formálnosťou

- bolo prístupné len rímskym občanom

- z nehnuteľných vecí sa v kviritskom vlastníctve mohli nachádzať len italské pozemky

- pre nadobudnutie res mancipi do kviritského vlastníctva bolo treba uzavrieť formálny právny úkon, t.j. mancipatio alebo in iure cessio

- iba kviritský vlastník bol oprávnený brániť sa proti neoprávnenému zásahu do svojej veci reivindikačnou alebo negatórnou žalobou

**Bonitárne vlastníctvo**

- vlastníctvo podľa prétorského práva

Vyskytovalo sa v nasledovných prípadoch:

1. Niekto prijal res mancipi od kviritského vlastníka ale len na základe číreho odovzdania (nie mancipatio ani in iure cessio), v dôsledku nedostatku v spôsobe nadobudnutia príjemca sa nestal kviritským vlastníkom mancipačnej veci
2. Niekto nadobudol vec od nevlastníka, ktorý sa dodatočne stal kviritským vlastníkom (?)
3. Niekto okupoval opustenú vec
4. Niekomu prétor priznal tzv. držbu dedičstva (bonorum possessio)
5. Niekto kúpil na dražbe celý majetok
6. Ohrozený sused bol prétorom uvedený do bonitárneho vlastníctva

**Provinčné vlastníctvo**

- italské pozemky mohli byť v kviritskom vlastníctve jednotlivca, ale provinčné pozemky patrili do vlastníctva rímskeho štátu ako tzv. verejné pozemky

- štát alebo cisár odovzdával tieto pozemky za pravidelný poplatok do užívania rímskym občanom

- každý užívateľ mal vlastníctvu podobné právo pridelený pozemok držať, poberať z neho plody a dokonca ho aj scudziť

**Vlastníctvo cudzincov**

- regulované buď právom domovského štátu cudzinca alebo výnimočne jurisdikciou rímskeho cudzineckého prétora (praetor preregrinus)

- zaniklo po roku 212, keď cisár Caracalla zrovnoprávnil cudzincov s Rimanmi

**30. Obmedzenie vlastníckeho práva**

- obmedzenia vlastníckeho práva určovalo verejné právo, a to v spoločenskom záujme

- tieto predpisy sa chápali ako tzv. **donucujúce právo (ius cogens)** a nemohli sa súkromnou dohodou zmeniť (napr. ak právny poriadok ohraničil max. výšku budov, stavebník nesmel stavať nad túto výšku ani keby s tým súhlasili susedia)

- **obmedzenia v súkromnom záujme – doplňujúce právo (ius dispositivum)**, strany si ich mohli zmluvne zrušiť alebo zmeniť

Obmedzenia vo verejnom záujme

- hlavne stavebné a sanitné príkazy a zákazy, napr. minimálny odstup medzi domami, zákaz spaľovať mŕtvoly vnútri mesta

- obmedzenia proti luxusu – zákaz okázalých pohrebných slávností

- predpisy sakrálneho charakteru – v blízkosti kapitolu ponechať voľný horizont na pozorovanie letu vtákov

- v rámci svojej právomoci tieto obmedzenia zavádzal **cenzor**

Obmedzenia v súkromnom záujme

- najmä v prípade kolízie vlastníckeho práva k pozemkom medzi susedmi, kedy bolo potrebné dať do súladu právo vlastníka svoj pozemok voľne užívať a právo suseda vylúčiť každý zásah do jeho vl. práva

**1) Previsnutie konárov**

- sused mohol od vlastníka žiadať aby oklieštil konáre svojho stromu a tým umožnil prístup svetla na susedov pozemok

- ak sa vlastník zdráhal konáre odstrániť, bol sused oprávnený urobiť to sám

**2) Prepadnutie plodov**

- vlastník mal právo každý druhý deň pozbierať všetky plody, ktoré spadli na susedný pozemok

- sused bol povinný strpieť na ten účel vstup na jeho pozemok

**3) Úprava hraníc susedných pozemkov**

- ak sa vlastnícke právo k 5 stôp širokému hraničnému pásu medzi pozemkami ktorého polovica patrila susedom stalo sporným, každý mohol uplatniť žalobu o úpravu hranice, sudca mal určiť priechodnosť hranice a ak to nebolo možné, vymedziť novú hraničnú čiaru

**4) Núdzová cesta**

- ak žiadateľ nemal vlastný pozemok alebo bol len veľmi ťažko dosiahnuteľný

**5) Zákaz imisií**

- vlastník bol povinný znášať prenikanie zápachu, dymu, vody, pary, hluku, prachu a pevných látok zo susedného pozemku, len ak neprekračovalo obvyklú mieru

**6) Odrazenie dažďovej vody**

- vlastník sa mohol ničivej sile vody brániť napr. zriadením ochranného diela (vodnou struhou, oporným múrom)

- ak v dôsledku toho prenikala voda na susedný pozemok, jeho vlastník mohol podať žalobu o odrazenie dažďovej vody

**7) Zábezpeka na náhradu budúcej škody**

 - ak susednému pozemku hrozila škoda pre vadu budovy, prétor mohol zaviazať vlastníka budovy nahradiť budúcu škodu, a to aj keď ju sám nezavinil

**8) Zákaz pokračovať v stavbe**

- ak sa vlastník pozemku cítil obmedzovaný vo svojich právach v dôsledku začatia stavby na susednom pozemku, bol oprávnený vysloviť súkromný zákaz pokračovať v stavbe

- stavebník bol povinný okamžite stavbu zastaviť, ak sa tak nestalo tak obmedzovaný sused mohol žiadať interdikt na zbúranie stavby a prípadne náhradu škody

- ak stavebník prestal stavať, nunciant bol povinný dokázať že má právo zakázať stavebníkovi pokračovanie v stavbe

**31. Condominium**

- spoluvlastníctvo = vlastnícke právo viacerých osôb k tej istej veci, ktorí vzhľadom na túto vec vystupujú voči sebe ako spoluvlastníci

* **Vlastníctvo spoločnou rukou (consortium)** – spoludedičia, ostávali po istý čas v spoločenstve spoludedičov, spravovali dedičstvo spoločnou rukou a každý mal právo k veci obmedzené tým istým právom ostatných
* **Podielové spoluvlastníctvo (condominium) →**

- v tomto spoluvlastníckom vzťahu mali spoluvlastníci vlastnícke právo len k ideálnym (pomysleným) častiam nerozdelenej veci vyjadreným určitým zlomkom k celej veci bez reálneho vyčlenenia

Práva a povinnosti podielových spoluvlastníkov počas spoluvlastníctva:

1. Každý z nich mal právo nezávisle od ostatných disponovať svojim podielom – robiť s ním právne úkony medzi živými aj pre prípad smrti, napr. dať svoj podiel do zálohu, disponovať s ním v závete, scudziť ho
2. Na právne úkony týkajúce sa celej veci (napr. zriadenie služobnosti) sa vyžadoval predchádzajúci súhlas všetkých spoluvlastníkov
3. Existovali právne úkony, pri ktorých platila právna domnienka, že sa predpokladá súhlas ostatných spoluvlastníkov (napr. nevyhnutná oprava veci)
4. Zodpovednosť za starostlivosť sa vzťahovala na všetkých rovnako
5. Každý spoluvlastník mal právo kedykoľvek požiadať o zrušenie podielového spoluvlastníctva rozdeľovacou žalobou nazývanou žaloba o rozdelenie spoluvlastníctva (actio communi dividundo)

- spoluvlastníctvo mohlo vznikať zo zmluvy alebo z inej, mimozmluvnej právnej skutočnosti, napr. smrť hlavy rodiny zakladala spoločenstvo dedičov

Spoluvlastníctvo zanikalo:

1. Dohodou spoluvlastníkov, ak nebolo možné dosiahnuť dohodu, na návrh niektorého z nich
2. Rozhodnutím súdu
	1. Vecnoprávny účinok – zrušenie spoluvlastníctva a prisúdenie vlastníckeho práva jednému z bývalých spoluvlastníkov
	2. Záväzkoprávny účinok – vyrovnanie vzájomných pohľadávok pochádzajúcich zo spoluvlastníctva

- pri deliteľných veciach nastalo reálne delenie, pri nedeliteľných sa uskutočnilo buď prisúdením veci jednému s tým že ostatných vyplatil, alebo predajom veci a rozdelením výťažku medzi spoluvlastníkov

**32. Derivátne spôsoby vzniku vlastníctva**

1. **Mancipatio**

- scudzovací abstraktný úkon civilného práva medzi živými, ktorým vlastník veci v slávnostnej forme previedol na druhého kviritské vlastníctvo alebo vlastníctvu podobnú moc nad určitou osobou alebo majetkom

- za prítomnosti nie menej než piatich svedkov, dospelých rímskych občanov, a ďalšieho s rovnakým postavením ktorý držal v rukách bronzovú váhu, nadobúdateľ uchopil predmet mancipácie a predniesol formulu „Tvrdím že tento otrok je môj podľa kviritského práva a má byť mnou kúpený týmto kúskom bronzu a touto bronzovou váhou“

- potom udrel kúskom medi alebo medenou mincou na váhu a odovzdal ju namiesto kúpnej ceny scudziteľovi

- mancipácia hnuteľných vecí predpokladala ich prítomnosť, mancipácia nehnuteľností sa uskutočňovala bez uchopenia

- týmto úkonom sa mala uskutočniť publicita prevodu vlastníckeho práva

- predmetom mancipácie mohli byť len res mancipi

- právne účinky mancipácie spočívali v tom, že ak bol scudziteľ kviritským vlastníkom mancipačnej veci, mancipácia nadobúdateľovi zadovážila kviritské vlastníctvo (ak bol rímskym občanom alebo mal commercium)

- mancipácia sa v praxi prestala používať, zavedením prétorskej ochrany bonitárneho vlastníctva stratila svoj praktický význam, v poklasickej dobe ju už nikto nepoužíval a definitívne ju z prameňov odstránil až Justinián

1. **In Iure cessio**

- odstúpenie pred súdom, právny úkon prispôsobený vlastníckemu procesu legis actio sacramento in rem

- nadobúdateľ veci pred prétorom predniesol žalobnú formulu „tvrdím že táto vec je moja podľa kviritského práva“

- na to scudziteľ mlčal, čím uznal vlastnícke právo nadobúdateľa

- na základe toho prétor preriekol kviritské vlastníctvo veci nadobúdateľovi

- in iure cessio bola spôsobilá previesť kviritské vlastníctvo k res mancipi aj res nec mancipi

- v poklasickej dobe sa prestala používať a spolu s mancipáciou v justiniánskom práve zanikla

1. **Traditio ex iusta causa**

- odovzdanie (traditio) podľa klasického práva bol neformálny kauzálny a scudzovací právny úkon týkajúci sa res nec mancipi

- tradíciou sa rozumelo len vlastné odovzdanie veci, t.j. prevod držby ako faktickej moci nad vecou

- hovoríme teda o nadobudnutí práva odovzdaním

- traditio bola v RP právnym úkonom iuris gentium, a preto bola prístupná aj peregrínom

- slúžila nielen na prevod kviritského vlastníctva, ale aj na prevod bonitárneho vlastníctva k res mancipi

Predpoklady:

1. Základným predpokladom bolo praktické odovzdanie veci nadobúdateľovi, ktorý sa v dôsledku toho stával držiteľom odovzdanej veci
2. Vyžadovala sa iusta causa, t.j. typická právnym poriadkom prípustná kauza, ktorá odôvodňovala účinok prenesenia kviritského vlastníctva odovzdaním veci, napr. kúpa, darovanie, zriadenie vena..
3. Scudziteľ musel byť sám kviritským vlastníkom veci, alebo aspoň jeho zástupcom
4. Traditio bola typickým spôsobom nadobudnutia kviritského vlastníctva k res nec mancipi. Odovzdanie res mancipi v dôsledku nerešpektovania predpísanej formy spôsobovalo len prevod bonitárneho vlastníctva, teda len nemancipačná vec prechádzala tradíciou na nadobúdateľa s úplnými právnymi účinkami

**33. Ochrana vlastníckeho práva**

- ak niekto neoprávnene porušil vlastnícke právo druhého subjektu, právny poriadok tomuto subjektu zabezpečoval možnosť domáhať sa právnej ochrany vlastníckou žalobou pred súdom

- neoprávnený rušivý zásah sa mohol prejaviť v dvoch smeroch: buď spočíval v odňatí či zadržiavaní veci, alebo spočíval v inom rušení vlastníckeho práva

- ius civile rozlišovalo dve žaloby – rei vindicatio a actio negatoria, ktoré boli žalobami typu actio in rem

**Rei Vindicatio**

- podstata reivindikačnej žaloby bola v tom, aby bol vlastník aj držiteľom, t.j. aby sa faktický stav (possessio) zhodoval s právnym stavom (dominium)

- ak v konkrétnom prípade nebolo takejto zhody, vlastník mal právo domáhať sa držby, ktorá bola proti jeho vôli v cudzích rukách

- rei vindicatio bola žaloba o vydanie veci, ktorú mohol použiť vlastník nemajúci vec v držbe proti nevlastníkovi ktorý ju mal v držbe

**Aktívne legitimovaný** (žalobca) na reivindikáciu bol ten, kto tvrdil, že je kviritským vlastníkom spornej veci. Musel dokázať nielen vlastnícke právo k veci a jej totožnosť, ale aj držbu žalovaného

- dôkazné bremeno zaťažovalo výlučne žalobcu, nie žalovaného

**Pasívne legitimovaný** (žalovaný) bol predovšetkým vlastný držiteľ a niektorí detentori (záložný veriteľ, emfyteuta, sekvester a prekarista).

- fiktívny držiteľ – niekto kto sa falošne vydával za držiteľa a nechal sa žalovať, aby tým kryl iného, alebo kto sa zlomyseľné zbavil držby aby sa vyhol sporu

- žalovaný mal rozličné možnosti, ako reagovať na reivindikáciu

- mohol žalobu poprieť, a tým vstúpiť do sporu, alebo mohol žalobu uznať a vec vydať, prípadne mohol mlčať bez popretia či uznania žalobcovho nároku

- cieľom reivindikačnej žaloby bolo žalovanému uložiť povinnosť vec vydať, za predpokladu že žalobca dokázal vlastnícke právo

- v rímskom procesnom práve platila zásada peňažnej kondemnácie, t.j. odsúdenie žalovaného znelo na peniaze, účelom rei vindikácie však bola reštitúcia veci

- žalovaný mal k dispozícii niekoľko druhov **procesných námietok**, z ktorých boli najdôležitejšie:

1. **Exceptio rei vendiate et tradiate (námietka predanej a odovzdanej veci)** slúžila žalovanému v prípade, ak mancipačnú vec nadobudol kúpou avšak namiesto mancipácie ju od žalobcu dostal čírym odovzdaním – tradíciou
2. **Exceptio doli (námietka zlomyseľnosti)** sa najčastejšie uplatňovala v prípade, keď žalovaný držiteľ na predmetnú vec vynaložil náklady a vlastník žiadal podľa práva vydanie veci, odmietajúc náklady nahradiť. V tomto prípade bolo na uvážení sudcu, aby spravodlivo uvážil v akom rozsahu bude povinný nahradiť náklady
	1. **Nevyhnutné náklady** – impensa necessariae – nevyhnutné na zachovanie veci
	2. **Užitočné náklady** – impensae utiles – objektívne zhodnotili vec
	3. **Luxusné náklady** – impensae voluptuariae – vynaložené na skrášlenie veci, na tie nemal žalovaný nárok

**Actio negatoria**

- zapieracia žaloba – vlastník ňou žaloval každého, kto si neoprávnene osvojoval vecné právo k jeho veci (napr. služobnosť) a tým obmedzoval úplnosť vlastníckeho práva

**Aktívne legitimovaný** na actio negatoria bol držiaci vlastník veci

**Pasívne legitimovaný**  bol domnelý objekt služobnosti

- žalobca musel dokázať svoje vlastnícke právo k veci, sporné bolo či k jeho dôkaznej povinnosti patril aj dôkaz o neexistencii práva služobnosti, intencia žaloby totiž obsahovala tvrdenie žalobcu, že určitá služobnosť neexistuje

- žalobca mal v spore úspech za predpokladu že dokázal svoje vlastnícke právo ako aj vykonávanie služobnosti žalovaným

- v takom prípade bol žalovaný povinný odstrániť rušivý stav, povinný nahradiť spôsobenú škodu a dať zábezpeku, že rušenie sa v budúcnosti nebude opakovať

- ak žalobca nedokázal vlastnícke právo k veci, žaloba sa zamietla a žalovaný bol oslobodený, aj keď mu právo služobnosti vôbec nemuselo patriť

**Actio Publiciana**

- prétorská žaloba, ktorá mala bonitárnemu vlastníkovi pomôcť, aby nadobudol kviritské vlastníctvo vydržaním

- aby mohol bonitárny vlastník mať vec pokojne v držbe a nerušene ju užívať, prétor Publicius v r. 76 pnl zaviedol žalobu podobnú reivindikačnej žalobe

- od tejto žaloby sa odlišovala v tom, že prétor ukladal sudcovi vo vindikačnej formule, aby v prospech žalobcu fingoval uplynutie vydržacej doby

- usmerňoval teda jeho rozhodnutie tým smerom, aby zistil, či by žalobca bol kviritským vlastníkom keby vec držal počas celej vydržacej doby

**35. Originárne spôsoby vzniku vlastníctva**

1. **Occupatio**

- jednostranné zmocnenie sa veci spočívajúce v jej telesnom uchopení

- Gaius – materiálne uchopenie (adprehensio) nikomu nepatriacej veci (res nullius)

- za objekt okupácie sa považovali res nullius – voľne žijúce divé zvieratá, opustené veci a sčasti poklad

1. **Voľne žijúce divé zvieratá**, ktoré sa nenachádzali vo vlastníctve, boli bez pána
2. **Opustené veci** – opustenie veci (derelictio) je zrieknutie sa vlastníckeho práva dobrovoľným a definitívnym zbavením sa držby veci na základe zreteľného úmyslu prestať byť jej vlastníkom (zahodenie veci, opustenie pozemku)
3. **Poklad (thesaurus)** je nájdenie cennej veci skrytej tak dlho v inej veci (najmä nehnuteľnej) že už nemožno zistiť jej vlastníka. Starší právnici priznali poklad vlastníkovi pozemku, na ktorom sa poklad našiel, a to na základe akcesie, kým podľa novších zákonov bol res nullius a okupáciou sa stával vlastníctvom nálezcu

- nález iných vecí než pokladu, napr. stratených vecí, nemal za následok nadobudnutie vlastníckeho práva, vlastníkovi stratenej veci spôsoboval len stratu držby. Zatajenie nálezu sa klasifikovalo ako krádež (furtum)

1. **Veci nájdené na morskom brehu,** ak nepochádzali zo stroskotanej lode napr. drahokamy, perly, **ostrov vzniknutý v mori, opustené riečisko, veci nepriateľov** nachádzajúce sa na území Ríma pri vypuknutí vojny
2. **Spojením, splynutím, zmiešaním a spracovaním**
3. **Spojenie (accessio)** – spočívalo v pripojení veci ktorá bola doteraz individuálnym objektom vlastníckeho práva k inej veci tak, že tvorí jej súčasť. Spojením obe veci materiálne tvorili jeden celok
	1. **Spojenie hnuteľnej veci s pozemkom** – vlastnícke právo hnuteľnosti ustupovalo vlastníckemu právu k pozemku, hnuteľná vec spojená s pozemkom sa stávala súčasťou hlavnej veci
	2. **Spojenie hnuteľných vecí navzájom do jednotnej veci** – vlastník vedľajšej veci stratil vlastnícke právo v prospech vlastníka hlavnej veci
	3. **Spojenie nehnuteľnej veci s nehnuteľnou vecou** – nános a odtrhnutie pôdy, jeden pozemok sa pôsobením vodného prúdu rozšíril zmenšením druhého

- nános a naplavenina pripadli vlastníkovi pozemku ihneď, odtrhnutá pôda až keď zrástla s pozemkom

1. **Splynutie (confusio) a zmiešanie (commixtio)**

- ak splynuli dve kvapalné látky, napr. dve množstvá vína, alebo sa zmiešali dve sypké látky, napr. dve hromady obilia dvoch vlastníkov, vznikalo k takejto veci spoluvlastníctvo

- pri splynutí rôznych látok dvoch vlastníkov (napr. vína a medu) ak sa dalo tak sa látky oddelili, a ten vlastník ktorý ich nemal v držbe mohol použiť rei vindicatio. ak sa nedali oddeliť, platili zásady týkajúce sa spracovania veci

1. **Spracovanie (specificatio)** – upravenie veci prácou,

- spracúvanú vec nazývame látka (materia), získanú vec spracovaním výrobok (species)

- sporné bolo, či spracovaním cudzej látky vznikla nová vec, ku ktorej spracovateľ nadobudol vl. právo

- Sabiniáni tvrdili, že vlastníkom je vlastník spracovanej látky, Prokuliáni že spracovateľ

- stredná mienka – nemá sa zmeniť vlastnícke právo, ak spracovanú vec možno uviesť do pôvodného stavu

- ak produkt nemožno uviesť do pôvodného stavu, vlastníkom je spracovateľ, ak to je možné, vlastníkom má byť vlastník látky

1. **Nadobudnutie vlastníckeho práva k plodom**

- pokiaľ plody nie sú oddelené od plodonosnej veci, nie sú samostatnými vecami

- ak sú spojené s plodonosnou vecou, pokladajú sa za nesamostatnú súčasť veci, a len čo nastane ich oddelenie stávajú sa vecami, t.j. predmetom subjektívneho práva

- oddelené plody sa predovšetkým priznávali vlastníkovi plodonosnej veci, inak:

1. **Dobromyseľný držiteľ (bona fidei possessor)** – nadobudnutie sa u dobromyseľného držiteľa odôvodňovalo výrobným princípom, priznávalo sa mu vlastnícke právo v dôsledku vynaloženej práce a vynaložených nákladov na plodonosnú vec
2. **Dedičný nájomník a požívateľ** – dedičný nájomník nadobúdal vlastnícke právo k plodom už ich oddelením, požívateľ uchopením (perceptio)
3. **Árendátor** – získaval vlastnícke právo na základe práva zakotveného v zmluve o árende, podľa ktorej v súlade s vlastníkovou vôľou bol oprávnený brať z prenajatej veci plody

**36. Usucapio**

**Vydržanie (usucapio)** je spôsob nadobudnutia kviritského vlastníctva na základe vlastnej držby trvajúcej v zákonom určenom čase.

Predpoklady vydržania: držba, vydržacia doba, právny dôvod, dobromyseľnosť a spôsobilá vec

1. **Držba (possessio)**

- len vlastná držba nadobudnutá bezvadným spôsobom, mohlo ísť aj o držbu ktorú vykonával niekto tretí (otrok, syn, detentor)

1. **Vydržacia doba (tempus)**

- od čias zákona XII tabúľ bola určená doba vydržania pre nehnuteľnosti dva roky, pre hnuteľnosti jeden rok

- podľa Justiniána - pokiaľ šlo o hnuteľnosti – aspoň 3 roky, nehnuteľnosti 10-20, vydržanie nehnuteľnosti sa potom nazývalo longi temporis praescriptio

- takisto bolo zavedené mimoriadne vydržanie, kde sa nevyžadovala iusta causa a lehota bola 30 rokov, a napr. pri cirkevnom a kláštornom majetku až 40 rokov

1. **Právny dôvod (iustus titulus)**

- nadobúdací právny dôvod, platili tie isté dôvody aké sa predpokladali pre tradíciu, plus ešte držba opustenej veci a pod.

- putatívny (domnelý) titul – dobromyseľná domnienka vydržiteľa, že nadobúdací dôvod je objektívne platný, pravý, hoci skutočne to tak nie je (vydržiteľ nevie, že právny dôvod jeho držby je neplatný alebo neexistuje)

1. **Dobromyseľnosť (bona fides)**

- dobromyseľnosť vydržiteľa, presvedčenie nadobúdateľa že konal čestne

1. **Spôsobilá vec (res habilis)**

- z vydržania boli vylúčené všetky veci, ktoré nemohli byť predmetom tohto subjektívneho práva

- boli to veci odcudzené z právneho obehu (res extra commercium), predovšetkým odcudzené veci (res furtivae) a ulúpené veci, aj veci patriace fisku

- ak boli všetky náležitosti vydržania dané, vydržanie sa začalo uplynutím vydržacej doby

- jeho bezprostredným účinkom bolo nadobudnutie kviritského vlastníctva vydržateľa sprevádzané zánikom kviritského vlastníctva pôvodného vlastníka

- vydržanie sa nevzťahovalo na provinčné pozemky a bolo neprístupné cudzincom

**37. Zánik vlastníctva**

- hlavným predpokladom zániku vlastníctva je jeho predchádzajúca existencia, lebo to čo nie je nemôže ani zaniknúť

- vlastníctvo zanikalo:

* Tak, že ho nadobudol niekto iný
	+ z vôle vlastníka – mancipatio, traditio a pod.
	+ Bez vôle vlastníka – usucapio, specificatio

- vlastnícke právo len zmenilo svojho nositeľa, v prvom prípade hovoríme o prevode (alienatio), v druhom prípade o originárnom nadobudnutí

* Bez súčasného nadobudnutia druhou osobou
	+ zánik veci – vec prestala existovať v dôsledku jej fyzického zániku (zhorela) alebo civilného zániku (bola dodatočne vylúčená z právneho obratu)
	+ derelikcia – opustenie veci – vzdanie sa držby svojej veci so zreteľným úmyslom zrieknuť sa vlastníckeho práva

**38. Possessio – pojem, obsah a vznik**

- moc nad vecou

- faktická a chcená moc človeka nad vecou, s ktorou rímsky poriadok za určitých okolností spájal právne následky

- skutočnosť nezávislá od toho, či držiteľ veci mal, alebo nemal nejaké subjektívne právo k veci

- právom uznaná faktická a chcená moc jednotlivca nad vecou

Podľa civilného práva:

**Civilná držba (possessio civilis)**

- skutočná a chcená moc osoby nad hmotnou vecou spojená s vôľou držať vec pre seba na základe platného právneho dôvodu, ktorý civilné právo uznávalo ako dôvod nadobudnutia kviritského vlastníctva

- platné právne dôvody – kúpa, pôžička, darovanie, poskytnutie preddavku a vena, vecný odkaz, splnenie dlhu, uchopenie opustenej veci, dedenie, uchopenie veci zo spočívajúcej pozostalosti

 - kto držal vec z takéhoto dôvodu, mal vôľu vec držať pre seba, a preto hovoríme o vlastnej držbe

Vyskytovala sa:

* Ak niekto získal vec na základe platného dôvodu od nevlastníka
* Ak niekto získal na základe platného právneho dôvodu od vlastníka mancipačnú vec na základe neformálneho odovzdania (traditio)

Právne účinky civilnej držby:

* Patrila ku skutkovej podstate nadobudnutia vlastníckeho práva vydržaním
* Prenechanie civilnej držby tvorilo skutkovú podstatu prevodu vlastníckeho práva neformálnym odovzdaním (traditio) na nemancipačné veci

**Naturálna Držba (naturalis possessio, detencia)**

- skutočná a chcená moc jednotlivca nad hmotnou vecou spojená s vôľou túto vec držať pre iného na základe právneho dôvodu, ktorý civilné právo neuznávalo ako dôvod nadobudnutia kviritského vlastníctva

- právne dôvody – vypožičanie, úschova, ručný záloh, nájom, árenda, príkaz, bezpríkazné konanie

= cudzia držba, nie pre seba ale pre iného

- nikdy nemohla viesť k nadobudnutiu vlastníckeho práva vydržaním

- detencia, držanie

 Podľa prétorského práva:

**Interdiktná držba**

- držba v zmysle prétorského práva, podľa ktorého prétor držobnými interdiktmi chránil držbu pred jej neoprávneným odňatím alebo rušením zo strany tretích

Nadobudnutie držby

**Corpore et animo**

- držba sa nadobúdala corpore et animo, t.j. skutočnou mocou nad vecou (corpus possessionis) spojenou s vôľou túto vec ovládať (animus possidendi)

Spôsoby nadobudnutia držby:

1. **Okupácia (occupatio)**

- pôvodný spôsob nadobudnutia držby jednostranným zmocnením sa veci

 - dovolená – okupácia nikomu nepatriacej veci

 - protiprávna – neoprávnené siahnutie na cudziu vec, krádež

1. **Odovzdanie (traditio)**

- odvodený spôsob nadobudnutia držby spočívajúci vo faktickom odovzdaní a prijatí hmotnej veci z ruky do ruky

Nadobudnutie držby tretími

- prostredníctvom slobodných osôb podriadených moci hlavy rodiny, ako aj otrokmi

- pre vzťah medzi nadobúdateľom držby a tretím sa vyžadovalo patria potestas, manus, alebo auctoritas nadobúdateľa voči podriadenému

Zánik držby

- držba trvala dovtedy, kým sa držiteľ sám faktickej moci dobrovoľne nevzdal alebo kým ju proti svojej vôli nestratil

**Zánik corpore et animo**

- ak odpadli oba prvky, držba zanikla

**39. Possessio – ochrana**

- prétor proti odňatiu držby alebo jej rušeniu vydával interdikty, v ktorých vydával buď zákaz, alebo príkaz na predbežné riešenie sporu

Držobné interdikty:

* **Adipiscendné** – na dosiahnutie držby
* **Retenčné** – na udržanie existujúcej držby
* **Rekuperačné** – na znovuzískanie držby

**Interdictum uti possidetis**

- použiteľný vtedy, keď niekto niekoho v držbe nehnuteľnosti len rušil bez toho, aby ho z tejto držby vypudil

- prétor týmto interdiktom zakazoval použitie násilia proti poslednému bezvadnému držiteľovi

**Interdictum utrubi**

- na ochranu hnuteľných vecí

- nechránil posledného bezvadného držiteľa, ale chránil toho, kto v predchádzajúcom roku mal vec dlhšie v bezvadnej držbe

- vyhral ten, kto počas roka pred vydaním interdiktu mal vec v držbe dlhšie, a to bez ohľadu na to či bol v čase vydania interdiktu držiteľom veci alebo nebol

**Interdictum unde vi**

- kto bol zo svojho pozemku násilím vyhnaný, mohol na ochranu svojej držby okrem interdiktu uti possidetis použiť aj interdictum unde vi

- týmto interdiktom prétor chránil držiteľa proti tvrdému zásahu rušiteľa spočívajúcom v násilnom odňatí veci

- jeho cieľom bolo v podobe naturálnej reštitúcie alebo peňažnej náhrady, ako keby k odňatiu veci nikdy nebolo došlo

- rímske právo nepoznalo interdikt na ochranu násilím odňatej hnuteľnej veci, poškodený sa mohol brániť interdiktom utrubi alebo žalobou z krádeže (actio furti)

**Interdictum de vi armata**

- ochrana držby proti tzv. kvalifikovanému násilnému odňatiu nehnuteľnej veci ozbrojenou skupinou

**Interdictum de precario**

- výprosa – precarium bola faktickým odovzdaním veci do odvolateľného používania alebo užívania

Mimoprávna ochrana držby

- svojpomoc = konanie smerujúce k ochrane práva bez pôsobenia na to povolaného štátne orgánu

* Použitie svojpomoci ako vlastnej sily sa pripúšťalo len voči tomu, kto sa pokúšal získať vec do držby vadným spôsobom
* Použitá svojpomoc musela mať znaky primeranosti
* V prípade ozbrojeného násilia klasické právo vyžadovalo, aby medzi konaním útočníka a obrancu existovala bezprostredná časová kontinuita

**40. Iura in re aliena**

**Služobnosti (servitutes)**

- služobnosť (servitus) je obmedzené vecné právo v určenom rozsahu užívať cudziu vec, ktoré je neoddeliteľne späté buď s určitým pozemkom, alebo s určitou osobou

- podľa toho sa rozlišovali pozemkové služobnosti a osobné služobnosti

* Nikto si nemohol zriadiť pre seba služobnosť na vlastnej veci, preto služobnosť zanikla ak sa oprávnený stal vlastníkom slúžiacej veci
* Oprávnený bol povinný vykonávať služobnosť šetrne
* K služobnostiam nebolo možné zriadiť ďalšiu služobnosť
* Služobnosť zaväzovala vlastníka slúžiacej veci zásadne niečo strpieť (afirmatívna služobnosť, napr. vodné právo) alebo niečo prekonať (negatívna služobnosť, napr. právo na výhľad)

**Pozemkové služobnosti (servitutes praedorium)**

- scudziteľné a zdediteľné obmedzené vecné práva, ktoré umožňujú zasahovať do vlastníckeho práva jedného pozemku s cieľom lepšie využiť susedný pozemok

- predmetom pozemkovej služobnosti bol slúžiaci pozemok, ktorý sa nachádzal v právne podriadenom pomere k druhému, panujúcemu pozemku v prospech ktorého sa služobnosť zriadila

- vyžadovalo sa, aby pozemkové služobnosti boli pre panujúci pozemok užitočné, aby slúžiaci pozemok susedil s panujúcim a aby výkon služobnosti bol trvale možný

* **Pozemkové služobnosti vidiecke – poľné** – cestné práva, právo prechodu cez cudzí pozemok, právo hnať dobytok, prechod vozom, právo jazdy po vozovej ceste, vodné služobnosti – právo čerpať vodu, právo viesť vodovod, právo pastvy
* **Pozemkové služobnosti mestské – domové** – zákaz stavať nad určitú výšku, právo na odtok dažďovej vody na susedný pozemok, právo zasahovať do vzdušného priestoru, práva na imisie

Vznik pozemkových služobností:

- najčastejšie na základe in iure cessio, prostredníctvom vindikačného odkazu alebo určovacou žalobou, vidiecke služobnosti mohli vznikať aj mancipáciou

Zánik:

- vzdaním sa práva, splynutím vlastníckeho práva k obom pozemkom, odpadnutím užitočnosti slúžiaceho pozemku, vidiecke aj nevykonávaním práva počas 2 rokov

Ochrana pozemkových služobností

- rei vindicatio servitutis – predovšetkým proti vlastníkovi slúžiaceho pozemku, jej cieľom bolo uznanie služobnosti

- prohibitórne interdikty proti tomu, kto fakticky vykonával niektorú pozemkovú služobnosť

**Osobné služobnosti (servitutes personae)**

- zriaďovali sa len na určitej osobe

1. **Požívacie právo – ususfructus** – osobná služobnosť zabezpečujúca určitej osobe právo užívať cudziu plodonosnú vec a brať z nej plody zachovávajúc pritom jej podstatu

- výsostné osobné právo určitej osoby, bolo s ňou neoddeliteľne a nescudziteľne spojené, výkon práva mohol preniesť na tretiu osobu, nie však celé právo

1. **Užívacie právo (usus) a iné OS**

- bolo zamerané na užívanie cudzej nespotrebiteľnej veci bez práva brať plody, napr. právo bývať v cudzom dome, právo využívať pracovnú silu cudzích otrokov alebo zvierat

**Ostatné užívacie vecné práva**

**Dedičný nájom (emphyteusis)**

- zdediteľné a scudziteľné vecné právo na cudzom plodonosnom pozemku hospodáriť a brať z neho plody

- historicky s vyvinul z užívania štátnych pozemkov

- najprv cenzori odovzdávali časti štátnych pozemkov na určitý čas za nájomné alebo do dedičného nájmu

- dedičný nájomník mohol priamo užívať prenajatý cudzí pozemok a disponovať s ním

- na ochranu práv dedičného nájomníka sa uplatňovala držobná ochrana interdiktmi, ak aj všetky vlastnícke žaloby

**Dedičné právo stavby (superficies)**

= zdediteľné a scudziteľné právo užívať stavbu na cudzom stavebnom pozemku

- ak niekto na cudzom pozemku postavil budovu, vlastnícke právo k nej nadobudol nie stavebník, ale majiteľ pozemku

- preto na podporu súkromnej stavebnej činnosti na štátnych pozemkoch začali štát i obce umožňovať stavby v podobe samostatného vecného práva, nazývaného superficies

- bolo zdediteľným a scudziteľným právom, pričom stavebník bol povinný vlastníkovi pozemku platiť nájomné

**Záložné právo**

- vecné právo, ktoré patrilo veriteľovi pohľadávky umožňujúce zaistenie pohľadávky trvalým vyčlenením určitej veci z majetku dlžníka pre prípad jeho budúcej insolventnosti

Druhy záložného práva:

1. **Fiducia** – dlžník previedol na veriteľa kviritské vlastníctvo odovzdaním zálohu, a to prostredníctvom mancipácie alebo in iure cessio a fiduciár sa zaviazal po splnení dlhu vrátiť záloh dlžníkovi
2. **Ručný záloh (pignus)** – odovzdanie zálohu záložnému veriteľovi do naturálnej držby (detencie) na zaistenie pohľadávky s dohodou, že veriteľ po splnení dlhu záloh vráti
3. **Zmluvný záloh (hypoteca)**  - uskutočňoval sa dohodou, teda bez prevodu vlastníckeho práva alebo držby založenej veci

- zálohom mohla byť každá vec spôsobilá na speňaženie, čiže nielen hmotná vec, ale aj pohľadávka

- záložný veriteľ mal k založenej veci právo držby a právo záloh predať – len pri nesplnení pohľadávky

Vznik ZP

* Neformálnou zmluvou
* Rozhodnutím štátneho orgánu
* Zo zákona (napr. manželka, pokiaľ šlo o veno)

Zánik ZP

* Splnením pohľadávky
* Speňažením zálohu zo strany veriteľa
* Zrieknutím sa zálohu zo strany veriteľa
* Ak veriteľ nadobudol vlastnícke právo k založenej veci (confusio), vydržaním vlastníckeho práva